**Referat fra møte i LAMU, 24.09.2019.**

Tilstede: Trenton Schultz, Ellen Munthe-Kaas (instituttleder), Øystein Christiansen (ledende verneombud), Cecilie Mellingsæter Sundet (kontorsjef), Jan Hovde (observatør, EA), Yngve Lindsjørn (verneombud for fast vitenskapelig ansatte), Viktoria Stray (arbeidstakerrepresentant vitenskapelig ansatte), Inger-Lise Reang (HMS-koordinator).

**Formøte med Eiendomsavdelingen**

* Det er mye støy fra bl.a. spunting fra Life Science bygget. Spesielt plagsomt for de som sitter i nordenden av bygget. Lite vi får gjort med det, men den verste støyen skal være over i november.
* Det utvendige arbeidet på OJD hus vil være ferdig i oktober og stillasene rundt tårnet vil da fjernes.
* Over noe tid har det vært observert en person, som ikke har tilhørighet her, sovende i bygget. For det meste oppholder han seg i 2.etg i tårnet i sofaområdet utenfor møterom Python. Det er ubehagelig for ansatte og studenter.  
  Tiltak: Ifi ber vaktalarm om en hyppigere frekvens av vaktrunder i området og alle som observerer personen oppfordres til å ringe vaktalarm på telefon: 22 85 50 07. Det er vaktalarm sitt ansvar å bortvise, evt. kontakte politiet.
* Noen har meldt inn at det langtidslagres sykler i sykkelburet i garasjen. De som har tilgang til buret er Nanolaben, NR, USIT, IFI og enkelte fra Forskningsparken.  
  Tiltak: Cecilie og Jan (EA) sørger for at det blir satt opp lapper på alle syklene med beskjed om at sykler vil bli fjernet dersom det oppdages langtidslagring.
* Heisene i tårnet skal skiftes ut. Arbeidet skal ut på anbud i oktober og planlagt innstallert innen 1 år.

**Ordinært LAMU møte**

**19/06 Referat fra møte 10.04.19.**

Godkjent

**19/07 Valg av LAMU-representanter m. vara ved IFI**

Valgkomiteen for valg av verneombud vil bli bedt om å gjennomføre LAMU-valg. Det skal velges en teknisk-administrativ representant + vara og en vitenskaplig ansatt representant + vara.   
Gjeldende fra 01.01.2020.

**19/08 Problemer med søppel og rot i studentarealer**

Tiltak: Det søkes om å få sette ut større og godt merkede containere i etasjene (på hjul). Studentforeningene bør kunne være medansvarlige for å tømme dem i garasjen. Informasjon og opplæring gis når containere er utplassert.

**19/09 Avviksmeldinger**

Siden sist møte i LAMU er det kommet inn 0 avviksmeldinger i CIM systemet.

**EVT**: Ellen og Cecilie informerte om følgende saker:

* Nemko-bygget  
  Bygget er kjøpt av UiO og Ifi har fått deler av lokalene. Fra OJD hus skal følgende flytte over i løpet av 2020: HISP + IS, Senter for bioinformatikk + BMI.  
  Dette vil frigjøre arealer i 6.etg. i OJD hus og arealer i 4. etg. sør som kan avhjelpe behov for flere kontorplasser.
* Seksjonering  
  Allmøte skal gjennomføres imorgen 25.9. for informasjon og evt spørsmål fra ansatte.  
  Seksjonene er vedtatt i styret og skal formelt gjennomføres fra 1.1.2020. Ledere for de 5 seksjonene er klare.
* LAMU leder  
  Skal byttes mellom ansatte og ledelse hvert 2. år.   
  Vedtak: Øystein overtar etter Ellen som leder fra 1.1.2020.
* IFI Hub  
  Dette er et ønsket tiltak for en uformell samling for ansatte. Gjennomføres 2 ganger pr semester og temaene vil være «hva skjer på Ifi». Alle oppfordres til å komme med innspill på temaer.
* Læringsmiljøsaker  
  Det ble bestemt å sette dette som eget punkt på neste møtes agenda.